Public procurement notice: Contract Notice
Published: 2025-10-06
Buyer: Valtion talous- ja henkilöstöhallinnon palvelukeskus (Palkeet)
Country: FI
Region: FI1B1
Contract type: Supplies
Procedure: Competitive dialogue
CPV classification: 48000000 | 72000000 | 72230000: Custom software development services | 72600000
Submission deadline: 2025-11-03
Award criteria: price, quality

Technical requirements: YLEISTÄ NEUVOTTELUISTA

Hankintaan sovelletaan julkisia hankintoja koskevaa lainsäädäntöä. Hankintamenettelynä käytetään julkisista hankinnoista ja käyttöoikeussopimuksista annetun lain (1397/2016, hankintalaki) 36 §:ssä tarkoitettua kilpailullista neuvottelumenettelyä, jonka kulku on määritelty hankintalain 37 §:ssä. 

Neuvottelujen kulkua, sisältöä ja aikataulua on kuvattu alustavasti hankintailmoituksen kohdan "Muut tiedot" kohdassa "Hankinnan taustaa". 

Hankintayksikkö varaa oikeuden jatkaa neuvotteluja tilanteessa, jossa lopulliseen tarjouspyyntöön ei saada yhtäkään lopullisen tarjouspyynnön ehdot täyttävää tarjousta.

Ehdokkaalla/tarjoajalla ei ole oikeutta saada korvausta tekemästään osallistumishakemuksesta tai tarjouksesta tai osallistumisesta neuvottelumenettelyyn. Hankintamenettelyn osapuolet vastaavat hankintamenettelyyn liittyvistä omista kuluistaan.

OSALLISTUJAMÄÄRÄN RAJAUS
Kilpailullisen neuvottelumenettelyn tehokkaan ja tarkoituksenmukaisen toteutumisen osalta osallistujamäärää on rajattava. Hankintamenettelyn ensimmäisessä vaiheessa ehdokkaita pyydetään jättämään osallistumishakemukset, joiden perusteella tehdään valinta neuvotteluvaiheeseen. Neuvotteluvaiheeseen voidaan valita vain sellainen ehdokas, joka täyttää osallistumispyynnössä ja sen liitteissä mainitut vähimmäisvaatimukset.

Neuvotteluvaiheeseen valitaan viisi (5) ehdokasta. Valinta ja mahdolliset poikkeukset on kuvattu tarkemmin osallistumispyynnön kohdassa "Päätöksenteon perusteet". Ehdokkaiden valinnasta neuvotteluvaiheeseen tehdään kirjallinen päätös, joka annetaan tiedoksi kaikille osallistumishakemuksen jättäneille ehdokkaille.

TEKNOLOGIAN ILMOITTAMINEN JA VAIKUTUS NEUVOTTELUIHIN VALINTAAN
Neuvotteluihin valittavien ehdokkaiden hakemusten tulee edustaa vähintään neljää eri integraatioalustateknologiaa. Ehdokkaan tulee hakemuksellaan ilmoittaa hakemuksessa ehdotettu integraatioalustateknologia. Ehdokas voi jättää rinnakkaisia osallistumishakemuksia eri teknologioilla. Hakemuksessa tulee myös ilmoittaa hakemusten ensisijajärjestys, eli minkä teknologian osalta ehdokas toivoo vertailun suoritettavan ensisijaisesti.
Hankinnan kohteena on valmistuotteeseen perustuva iPaaS-integraatioalustapalvelu, joka mahdollistaa palvelukeskuksen omistamien ja käyttämien ratkaisuiden väliset tietovirrat, palvelukeskuksen ja asiakasvirastojen substanssijärjestelmien väliset tietovirrat sekä ohjelmoitavien rajapintojen käytön palvelukeskuksen prosessien ja palveluiden tukena. Hankinnan laajuuteen kuuluu integraatioalustapalvelun käyttöoikeudet, toimitus- ja käyttöönottoprojekti, tuki ja ylläpito sekä mahdolliset erikseen tilattavat asiantuntijapalvelut.

Hankittavalla iPaaS-integraatioalustapalvelulla on tarkoitus korvata nykyinen toteutus, SAP PI/PO ja mahdollisesti muita ratkaisuja. Alustavia toiminnallisuuksia iPaaS-integraatioalustapalvelulle ovat esimerkiksi:
- kyvykkyys toimia hybridiympäristössä tukien sekä pilvi- että on-premises - käyttöä Palkeiden tarpeen mukaisesti
- Iow-code -mahdollisuus alustan sovittamiseen Palkeiden käyttöön
- Palkeiden ylläpitämä alustan keskitetty hallinta

Hankinnan kohde on yleisellä tasolla kuvattu osallistumispyynnön liitteessä 1 "Hankinnan kohteen kuvaus". Alustavia teknisiä ja toiminnallisia vaatimuksia on kuvattu liitteellä 5 "Alustava vaatimusmäärittely".
Neuvotteluun valittujen ehdokkaiden tulee täyttää, allekirjoittaa ja toimittaa osallistumispyynnön liitteenä 4 oleva vaitiolositoumus Palkeille pyynnöstä neuvotteluun valinnan jälkeen.
Alustava hinnan vertailuperuste on kuvattu osallistumispyynnön kohdassa "Muut tiedot" ja alakohdassa "Päätöksenteon perusteet". Alustava hinnan painoarvo on 60 - 80. Alla mainittu numeerinen arvo 80 on korkein mahdollinen hinnan painoarvo.
Alustavat laadulliset vertailuperusteet ovat kuvattu osallistumispyynnön kohdassa "Muut tiedot" ja alakohdassa "Päätöksenteon perusteet". Alustava laadun painoarvo on 20 - 40. Alla mainittu numeerinen arvo 40 on korkein mahdollinen laadun painoarvo.